stanford-oval/wikipedia huggingface dataset:
אוליסס דה לה קרוס
קריירת מועדונים

דה לה קרוס התחיל את הקריירה שלו בדפורטיבו קיטו וכבר בגיל 17 הצטרף לקבוצה הבוגרת. בשנת 1995 חתם בברצלונה גואיאקיל אך מיעט לשחק. בעקבות כך הושאל לאאוקס ולאחר מכן לקיטו. בעונת 1998 כבש שלושער בניצחון 0-7 נגד אמלק וזכה עם הקבוצה באליפות המדינה בסיום העונה.
ביוני 2001 דה לה קרוס חתם בהיברניאן מליגת העל הסקוטית תמורת 700 אלף פאונד. דה לה קרוס כבש צמד בניצחון נגד הארטס בדרבי של אדינבורו. בקיץ 2002 חתם באסטון וילה מהפרמייר ליג. בעונתו הראשונה במועדון, הוא שיחק 24 משחקים בכל במסגרות, וכבש שער ליגה אחד נגד צ'רלטון אתלטיק. בעונת 2004/2005 רשם 34 הופעות בליגה. לאחר מינויו של דייוויד אולירי למאמן הקבוצה, נחלש מעמדו של דה לה קרוס.
ב-25 באוגוסט 2006 חתם ברדינג. ב-20 בינואר 2007 הבקיע את שער הבכורה שלו בקבוצה בניצחון 1-2 נגד שפילד יונייטד. לאחר שהקבוצה ירדה לפוטבול ליג צ'מפיונשיפ שוחרר מהמועדון. את עונת 2008/2009 פתח ללא קבוצה ובמרץ 2009 חתם בברמינגהאם סיטי במדיה שיחק משחק אחד.
בקיץ 2009 חזר לאקוודור וחתם בקיטו עמה זכה בקופה סודאמריקנה וברקופה סודאמריקנה באותה שנה. בפברואר 2013 הודיע על פרישה מכדורגל וכי פניו לפוליטיקה המקומית.
קריירה בינלאומית

ב-28 במאי 1995 ערך את הופעת הבכורה שלו בנבחרת אקוודור בהפסד 3-0 ליפן. ב-28 במאי 1997 הבקיע את שער הבכורה שלו בנבחרת בניצחון 0-2 נגד אל סלוודור.
השתתף עם הנבחרת 5 פעמים בקופה אמריקה ופעמיים בגביע העולם בכדורגל.
במהלך קמפיין מוקדמות מונדיאל 2010 מתח ביקורת על מאמן הנבחרת ואיבד את מקומו בהרכב.
מחוץ לכדורגל

דה לה קרוס שגדל בכפר עני באקוודור, הקים לאחר הצלחתו את ארגון הצדקה "Friends of FundeCruz" כדי לממן מספר פרויקטים המשרתים את הקהילה המקומית, לה הוא תורם בכל חודש כ-10% ממשכורתו. הקרן מממנת בין היתר מפעל לטיפול במים, מרכז בריאות ומגרש ספורט. דה לה קרוז מונה לשגריר יוניסף במדינה.
בבחירות הכלליות באקוודור שנערכו בשנת 2013 נבחר לפרלמנט כנציג מחוז קארצ'י מטעם מפלגת PAIS ביחד עם אגוסטין דלגאדו ואיוון הורטאדו.
תארים

ליגת העל האקוודורית: 1998, 1999, 2010
גביע רקופה סודאמריקנה: 2009, 2010
גביע סודאמריקנה: 2009
Someday (I Will Understand)

Someday (I Will Understand) (בעברית: יום אחד (אני אבין)) הוא סינגל מאת זמרת הפופ האמריקאית בריטני ספירס שיצא במהלך שנת 2005 בדי וי די‏ Chaotic. השיר נכתב על ידי ספירס עצמה, שבועיים לפני שידעה על הריונה של ילדה הראשון, שון פרסטון פדרליין, לכן היא מתייחסת לשיר כ"נבואה שהגשימה את עצמה".
השיר זכה לביקורת חיובית, ולהצלחה רבה במצעדים.
וידאו קליפ

הקליפ עבור השיר נראה בהופעת בכורה בסדרת המציאות של ספירס, Britney & Kevin: Chaotic. זהו הווידאו הראשון והיחיד של ספירס שכולו מצולם בשחור-לבן.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 32 |  |
|  אינדונזיה | אינדונזיה הוט 100 | 1 |  |
|  אירופה | אירופה הוט 100 | 49 |  |
|  איטליה | מצעד הסינגלים האיטלקי | 7 |  |
|  ארגנטינה | ארגנטינה הוט 100 | 39 |  |
|  גרמניה | GfK – טופ 100 | 22 |  |
|  דנמרק | היטליסטן | 8 |  |
|  הולנד | מצעד 40 הסינגלים ההולנדיים | 36 |  |
|  הונגריה | Rádiós Top 40 | 6 |  |
|  ולוניה | אולטראטופ 40 | 11 |  |
|  יוון | IFPI Greece | 8 |  |
|  יפן | יפן הוט 100 | 33 |  |
|  ישראל | מדיה פורסט ישראל | 8 |  |
|  מקסיקו | טופ 100 – מקסיקו | 34 |  |
|  נורווגיה | VG-lista | 18 |  |
|  פינלנד | המצעדים הפיניים הרשמיים | 15 |  |
|  פלנדריה | אולטראטופ 50 | 17 |  |
|  שוודיה | סוורייטופליסטן | 10 |  |
|  שווייץ | המצעד השווייצרי | 8 |  |
Somebody to Love (שיר של ג'סטין ביבר)

Somebody to Love (בעברית: מישהו לאהוב) הוא סינגל של הזמר-יוצר הקנדי ג'סטין ביבר. זהו הסינגל השני מתוך אלבום האולפן הראשון של ביבר, My World 2.0. הוא נכתב על ידי ביבר, בשיתוף הת'ר ברייט ו"הסטריאוטיפים" והופק על ידי האחרונים. בתחילה הוא הוקלט כדמו על ידי הזמר אשר, שהיה המנטור של ביבר, אך לאחר שאלבומו התעכב הוא בחר להעניק אותו לביבר, תוך שהוא מבצע קולות רקע. ביוני 2010 הקליט אשר רמיקס רשמי לשיר, בהפקתו של בני בלנקו.
עם יציאתו נכנס השיר אל המקום ה-15 במצעד הבילבורד הוט 100.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 35 |  |
|  אוסטרליה | מצעד הסינגלים האוסטרלי | 20 |  |
|  אירופה | אירופה הוט 100 | 33 |  |
|  אירלנד | מצעד הסינגלים האירי | 33 |  |
|  ארצות הברית | בילבורד הוט 100 | 15 |  |
|  גרמניה | GfK – טופ 100 | 16 |  |
|  הממלכה המאוחדת | מצעד הסינגלים הבריטי | 33 |  |
|  ולוניה | אולטראטופ 40 | 15 |  |
|  יפן | יפן הוט 100 | 3 |  |
|  ישראל | מדיה פורסט ישראל | 10 |  |
|  מקסיקו | טופ 100 – מקסיקו | 48 |  |
|  ניו זילנד | המצעד הניו זילנדי הרשמי | 12 |  |
|  ספרד | PROMUSICAE | 19 |  |
|  פלנדריה | אולטראטופ 50 | 43 |  |
|  קנדה | קנדה הוט 100 | 10 |  |
|  שוודיה | סוורייטופליסטן | 54 |  |
הערות שוליים

↑  השיר במצעד הבילבורד הוט 100
| ג'סטין ביבר |
| --- | --- | --- |
| אלבומים • שירים (סינגלים • לא פורסמו) • פרסים ומועמדויות • הישגים • וידאו • סיבובי הופעות • קונצטרים • מותגי אופנה • מעריצים | אלבומים • שירים (סינגלים • לא פורסמו) • פרסים ומועמדויות • הישגים • וידאו • סיבובי הופעות • קונצטרים • מותגי אופנה • מעריצים |  |
| אלבומי אולפן | My World 2.0 • Under the Mistletoe • Believe • Purpose • Changes • Justice |  |
| מיני-אלבומים | My World • Freedom. |  |
| אלבומי אוסף | My Worlds: The Collection • Journals • The Best |  |
| אלבומי רמיקס | My Worlds Acoustic • Never Say Never: The Remixes • Believe Acoustic |  |
| סרטים | ג'סטין ביבר: הסרט • ג'סטין ביבר: Believe • ג'סטין ביבר: עונות • ג'סטין ביבר: העולם שלנו |  |
| סיבובי הופעות | Urban Behavior Tour • My World Tour • Believe Tour • Purpose World Tour • Justice World Tour |  |
| ערכים נוספים | היילי בולדווין (אשתו) • פטי מלט (אמו) • סקוטר בראון (מנהל) |  |
| ג'סטין ביבר – שירים |
| --- | --- | --- |
| My World | "One Time" • "One Less Lonely Girl" |  |
| My World 2.0 | "Baby" • "Eenie Meenie" • "Somebody to Love"  • "U Smile" |  |
| My Worlds: The Collection | "Pray" |  |
| Never Say Never: The Remixes | "Never Say Never" |  |
| Under the Mistletoe | "Mistletoe" • "All I Want for Christmas Is You (SuperFestive!)" |  |
| Believe | "Boyfriend" • "As Long as You Love Me" • "Beauty and a Beat" • "Right Here" • "All Around the World" |  |
| Journals | "Heartbreaker" • "All That Matters" • "Hold Tight" • "Recovery" • "Bad Day" • "All Bad" • "PYD" • "Roller Coaster" • "Change Me" • "Confident" |  |
| Purpose | "Where Are Ü Now" • "What Do You Mean?" • "Sorry" • "Love Yourself" • "Company" • "Purpose" |  |
| Changes | "All Around Me" • "Intentions" "Yummy" • "Available" • "Forever" •   "Second Emotion" |  |
| Justice | "2 Much" • "As I Am" • "Off My Face" • "Holy" • "Unstable" • "Hold On" • "Ghost" • "Peaches" • "Anyone" • "Lonely" |  |
| סינגלים אחרים | "Turn to You (Mother's Day Dedication)" • "We Were Born For This" • "Home to Mama" • "Friends" • "I Don't Care" • "Bad Guy (Remix)" • "10,000 Hours" • "Stuck with U" • "Monster" • "Stay" • "Honest" |  |
| השתתפות בסינגלים | "We Are the World 25 for Haiti" • "Next to You" • "Live My Life" • "#thatPOWER" • "Lolly" • "Wait for a Minute" • "Gas Pedal" • "Cold Water" • "Let Me Love You" • "Deja Vu" • "Despacito" • "I'm the One" • "2U" • "Hard 2 Face Reality" • "No Brainer" • "Earth" • "Love Thru the Computer" • "Don't Check on Me" • "Let It Go" • "Don't Go" • "Attention" • "Mood (Remix)" • "Essence (Remix)" |  |
| סינגלים שיווקיים | "Love Me" • "Favorite Girl" • "Never Let You Go" • "Die in Your Arms" • "I'll Show You" • "Get Me" |  |
| --- | --- |
בקרת זהויות :  MusicBrainz work: 5c7f7e05-3e01-3359-939a-b2449a5af9f2 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
Singularity (תוכנה)

| --- | --- |
סמליל התוכנה

 גרסה אחרונה:  3.8.7 (17 במאי 2022) 
 מערכת הפעלה:  לינוקס 
 נכתבה בשפות:  Go, C 
 סוג רישיון:  רישיון BSD החדש 
 קוד מקור:  https://github.com/apptainer/singularity 
 apptainer.org
 
Singularity היא תוכנה חוצה פלטפורמות מחשוב, המבוססת קוד פתוח ומאפשרת וירטואליזציה וכמיסת קוד (Software container) ברמת מערכת ההפעלה.
אחד השימושים העיקריים של תוכנת Singularity הוא בהנגשת אריזת קוד ויבילות קוד (Portable application) לעולמות המחשוב המדעי ומחשוב עתיר ביצועים. הצורך ביבילות קוד, המאפשר מעבר מהמחשב האישי לשרת מרוחק ולסביבה מרובת משאבי מחשוב ועד הענן הציבורי, יחד עם הצורך בריבוי מופעי הרצה (reproducibility), הם בין הצרכים העיקריים במחשוב מדעי עתיר ביצועים לטובת הרצת סימולציות מורכבות לאימון, למידה עמוקה ועוד. צרכים אלו מקבלים מענה דרך שימוש בפתרון Singularity.
השימוש בקוד ארוז מבוסס Singularityמאפשר למפתחי תוכנה ואלגוריתמים לנייד קוד בצורה פשוטה מפלטפורמה אחת לאחרת בשקיפות ובקלות ובאופן כזה לנצל בקלות משאבי מחשוב רבים ומגוונים לטובת פתרון בעיות שמצריכות משאבים רבים. פתרון זה מאפשר שסביבות שלמות ניתנות להעתקה ולביצוע בפלטפורמות אחרות.
היסטוריה

Singularity החלה כפרויקט בקוד פתוח בשנת 2015, כאשר צוות חוקרים במעבדה הלאומית של לורנס ברקלי, בראשות גרגורי קורצ'ר, פיתחו ושחררו את הגרסה הראשונית תחת BSD License .
בסוף 2016, מפתחים רבים ממתקני מחקר שונים איחדו כוחות עם הצוות במעבדה הלאומית של לורנס ברקלי כדי לקדם את פיתוח פתרון ה-singularity.
Singularity משכה במהירות את תשומת הלב של מוסדות מדעיים הצורכות כח מחשוב רב ברחבי העולם:
מרכז המחשוב לחקר המחקר של אוניברסיטת סטנפורד פרסם את פתרון ה- Singularity על XStream ו-Sherlock.
מכוני הבריאות הלאומיים התקינו את Singularity על Biowulf לטובת ה- Linux cluster.
אתרים שונים של ארגון המידע הפתוח כולל Fermilab החלו לאמץ את Singularity. עד אפריל 2017, Singularity נפרסה על 60% מרשת המדע פתוח.
במשך שנתיים ברציפות, בשנים 2016 ו-2017, הוכרה Singularity על ידי עורכי HPCwire כ"אחת מחמש טכנולוגיות חדשות". בשנת 2017 Singularity זכתה גם במקום הראשון בקטגוריה: הכלי הטוב ביותר לתכנות HPC או טכנולוגיה ″
נכון לשנת 2018, על סמך הנתונים שהוזנו במרשם ציבורי, מעריכים כי בסיס המשתמשים ביחידניות גדול מ־25,000 התקנות וכולל משתמשים במוסדות אקדמיים כמו אוניברסיטת אוהיו ואוניברסיטת מישיגן, כמו גם מרכזי HPC המובילים כמו מרכז המחשוב המתקדם בטקסס, מרכז מחשבי העל של סן דייגו ומעבדה לאומית של אוקרידג'.
יכולות

השימוש ב-Singularity מאפשר תמיכה מלאה ומובנית בתשתיות תקשורת מהירות וממשקים מורכבים תחת סטנדרטיזציה בעולם המחשוב עתיר הביצועים כדוגמת InfiniBand של חברת מלנוקס כמו גם תשתיות תקשורת מהירות אחרות כגון Omni Path Architecture) OPA) של אינטל.
באופן דומה, מתקיימת תמיכה מלאה ומובנית גם בהתקנים מבוססי PCIe כדוגמת מאיצים גרפיים רבים המשמשים כיום לתהליכי אימון ולמידה עמוקה בעולם הבינה המלאכותית.
בנוסף, Singularity תומך באופן מלא בספריות תוכנה לטובת תקשורת מקבילית כדוגמת OpenMPI הן ברמת תקשורת פנימית בתוך הקוד העטוף והן בין חבילות תוכנה עטופות (Containerized).
כל היכולות המוזכרות לעיל הופכות את Singularity לתשתית פופולרית מאוד בתרחישים שבהם נדרשים חישובים המצריכים תקשורת מהירה ורחבת פס כדוגמת תהליכי אימון, למידה עמוקה והרצת חקר ביצועים למול אתגרי מחקר משמעותיים.
אינטגרציה

פתרון מבוסס Singularity הוא אינטגרטיבי למערכות ניהול משאבים ותזמון עבודות במחשוב עתיר ביצועים (High Performance Computing Schedulers) והוא מאפשר השתלבות פשוטה שאינה מצריכה התאמות מרחיקות לכת במערכים הקיימים וזאת בניגוד לשימוש בתשתית כדוגמת Docker שמצריכה התקנות ושינויים במערך ההרשאות בכלל מערכי העיבוד המיועדים לטובת תהליכי החישוב.
פתרון Singularity משתלב היטב עם המערכות הפופולריות הבאות:
HTCondor
(Oracle Grid Engine (SGE
SLURM - תוכנה לינוקסית קטנה לניהול משאבים.
TORQUE - תוכנה לניהול משאבים במערכות חישוב מבוזרות.
הערות שוליים

↑  Jon Claerbout and Martin Karrenbach, Electronic Documents Give Reproducible Research a New Meaning, stanford, ‏October 25-29, 1992
↑  sylabs.io. Sylabs, Singularity Releases, Github
↑  Michael Feldman, Sylabs Brings Singularity Containers into Commercial HPC, Top500, ‏February 9, 2018 01:27 CET
↑  @gmkurtzer gmkurtzer

Gregory M. Kurtzer, "Changes to the AUTHORS.md file in Singularity source code made in April 2017, Github, ‏Apr 26, 2017
↑  Stanford University, XStream online user manual, section on Singularity, stanford
↑  Stanford university, Sherlock Supercomputer: What's New, Containers and Deep Learning Tools, stanford, ‏JUN 6 2016
↑  NIH HPC online user manual, section on Singularity, HPC
↑  Linux Cluster - NIH HPC Systems, HPC
↑  Singularity in CMS: Over a million containers served
↑  HPCwire Reveals Winners of the 2016 Readers' and Editors' Choice Awards at SC16 Conference in Salt Lake City
↑  HPCwire Reveals Winners of the 2017 Readers' and Editors' Choice Awards at SC17 Conference in Denver
↑  Nathan R. Tallent, Nitin Gawande, Adolfy Hoisie, Evaluating On-Node GPU Interconnects for Deep Learning Workloads, semanticscholar
↑  Mark Coatsworth, HTCondor Stable Release Manual : Singularity Support, GitHub
אגאדיר אופלה

| --- | --- |

 מידע
 שם נוסף:  הקסבה של אגאדיר
 עיר:  אגאדיר
 תאריך ייסוד:  1540 
 קואורדינטות:  30°25′46″N 9°37′27″W﻿ / ﻿30.42944°N 9.62417°W﻿ / 30.42944; -9.62417
 he
 
חומת אגאדיר אופלה
אגאדיר אופלה (בשפות הברבריות: ⴰⴳⴰⴷⵉⵔ ⵓⴼⵍⵍⴰ, בלועזית: Agadir Uflla או Agadir Oufella) היא הקסבה של אגאדיר הממוקמת ממזרח לנמל המסחרי הנוכחי של העיר.
טופונומיה

לא ברור אם הייתה קיימת במקום התיישבות כלשהי לפני המאה ה-16. אגאדיר אופלה הוא השם המקומי של הקסבה של אגאדיר. המילה "אגאדיר" פירושה "מבצר". פירוש זה קיים ברוב הדיאלקטים הברברים. "אופלה" היא מילה אמזיגית שמשמעותה "מעל". השם אגאדיר אופלה אם כן, מרמז על המצודה שבנויה מעל העיר.
היסטוריה > ראשיתה של הקסבה

ראשיתה של הקסבה בשנת 1505, כשאציל פורטוגזי בשם, ז'ואו לופס דה סקווירה (צר'), פעל ביוזמתו, והקים מצודה קטנה בשם סנטה קרוז דה קאפ דה גואה (פור'), שהקיפה מעיין שוצף ליד הים. המצודה מוקמה על גבעה בגובה של כ-250 מטר מעל פני הים, ושטחה כלל את המעיין בתחומה, ומחוצה לה נבנה נמל קטן שהפך ברבות הימים לנמל אגאדיר. סביב המצודה החלה להתפתח התיישבות אורבנית של מהגרים מפורטוגל ושל מקומיים. במסגרת זו הגיע לאזור הגרעין הראשון של התיישבות יהודית, לרבות יהודים מומרים (נוצרים חדשים).
היסטוריה > השלטון הפורטוגזי

בשנת 1513 נמכרה מצודת סנטה קרוז דה קאפ דה גואה למלך פורטוגל, והמושל הראשון דון פרנסיסקו דה קסטרו (1513–1521) השלים את עבודת הביצור, והעביר את האזור שמסביב לסמכותו, ופיתח במקביל קשרים מסחריים עם הילידים. באותה תקופה פקדו את הנמל סוחרים ספרדים, גנואים וצרפתים ששילמו אגרות לשלטונות פורטוגל. לאחר שהפורטוגזים התעמרו באוכלוסייה המקומית, הקים בשנת 1531 מוחמד אל שיח' (אנ') בסיס צבאי בטמרגהט, 12 ק"מ צפונית למצודה, כדי לארגן מצור עליה. הוא הצליח לגרש את הפורטוגזים מרוב בסיסיהם במרוקו לאחר סדרת ניסיונות כיבוש שלא עלו יפה וקרבות עזים, המצודה נפלה לידיו של מוחמד אל שייח', ב-12 במרץ 1541.
היסטוריה > השלטון המרוקני

כיבוש זה של המצודה, הביא לתחילת קץ שלטונם של הפורטוגזים במרוקו. הנמל פוּתַח אז כדי לשמש מוצא לייצוא קני סוכר, תמרים, שעווה, עורות גולמיים, זהב ועוד. לאחר כיבוש הקסבה בשנת 1541 ותחילת חיי מסחר שוקקים באגאדיר - העיר שנוצרה סביבה, איבדה הקסבה את ייעודה. אך 2 מאות לאחר מכן, במסגרת ההכנות למלחמת מרוקו-הולנד (אנ') מולאי עבדאללה (אנ') השתמש בה שוב ב-1752 כדי להציב שם למעלה מ-2,000 חיילים. 3 שנים לאחר מכן, הקסבה נהרסה לראשונה ברעידת האדמה של ליסבון בשנת 1755.
בשנת 1912, בעקבות הסכם פאס בין צרפת למרוקו, הפכה האחרונה לפרוטקטוראט צרפתי, ואז החל פיתוח מחדש של אגאדיר, לרבות הקסבה. אך זו נהרסה שוב ברעידת האדמה ההרסנית שהתרחשה בעיר ב-29 פברואר 1960. רק החומה החיצונית ושער הכניסה נותרו על תילם. עד הרעידה היו בקסבה האתרים הבאים:
קיר החומה החיצוני שנתמך במגדלים ובעל דלת מפותלת המיועדת למטרות הגנה.
המסגד הגדול
בית חולים
בניין משרד האוצר והדואר
בתים, סמטאות וחצרות
הרובע היהודי - המלאח
מקדשים, שהחשוב שבהם הוא המאוזוליאום של לאלה יאמנה
הקסבה שופצה בשנת 2020. ב-8 בספטמבר 2023 פגעה בקסבה רעידת אדמה שמוקדה היה בין מרקש לאגאדיר. הרעידה גרמה לנזקים מסוימים בקסבה.
על פי החוק המרוקני מיום 23 מרץ 1944, חומות הקסבה הוכרזו כמורשת מוחשית לאומית. החוק מתייחס לכל השטח סביב הקסבה המשתרע במורד הגבעה, עד לכביש שמעל הנמל הישן.
הביקורת על איכות שימור ושחזור הקסבה

לאחר שיפוץ הקסבה, נמתחה ביקורת אקדמית על איכות השימור והשחזור. הביקורת לוותה במאמר בשרטוטים וצילומים הממחישים את טענות הביקורת. האלמנטים האדריכליים של הקסבה נבדלו בערכים אסתטיים ואמנותיים, שהעידו על מיומנות ויצירתיות של בעלי המלאכה המרוקאים בתחום בניית עפר. הקסבה הכילה קירות בלתי חדירים, מעוטרים בשִׁינוֹת בצורת פירמידה, בעלי תפקיד הגנתי על החיילים מפני צליפה. חומות אלו היו מוקפות במגדלים מלבניים. בֵּין הקיר החיצוני והקיר הפנימי, הייתה דרך שהקלה על תנועת חיילים וציוד צבאי ברחבי הקסבה. הדרך הודקה בעפר. מעל זה יצרו ציפוי המונע חלחול של מים. המסדרונות האלה היו מוקפים במספר כלי נשק, כולל שישה רובים כבדים (כנראה תותחים קלים). נטען לכשלים אדריכליים חמורים שלא מאפשרים תמונת מצב המבנה לפני השחזור. זאת בגלל שימוש בחומרים בעלי השפעה שלילית ומעוותת, שהרסו את המאפיינים האדריכליים המקוריים של הקסבה - כך במאמר האקדמי שהוקדש לנושא. מאידך יש לציין, שלא נמצאה במרשתת ביקורת דומה, או גישות דומות לגישת המחבר.
גלריה

חומות אגאדיר אופלה מוארות בלילה
מבט על נמל אגאדיר מאגאדיר אופלה
מבט על אגאדיר מאגאדיר אופלה
חומת אגאדיר אופלה
חומת אגאדיר אופלה
ראו גם

אגאדיר
רעידת האדמה באגאדיר (1960)
ביאורים

↑  אמזיג היא השפה הברברית היחידה במרוקו שמוכרת באופן רשמי כשפה השנייה הרשמית של הממלכה. סימוכין: Basma El Atti. Morocco includes Tamazight as Requirement for Receiving Nationality. The New Arab, 24 January, 2023.
↑  לימים הסולטן הראשון של השושלת הסעדית של מרוקו (1544–1557).
↑  כל אחת מקבוצת פתחים שנוצרו בחלק העליון של חומה או מעקה ובעלי צדדים מלוכסנים נקראים בלועזית קרנלים.
הערות שוליים

1 2  Kasbah of Agadir Oufella, Agadir Oufella
↑  Agadir-Ighir, Encyclopaedia of Islam, Second Edition
↑  K. Naït-Zerrad, 2002. Dictionnaire des racines berbères, Ḍ-G, Louvain Peeters, p. 734.
1 2  Jihad Dardar, The Resurrection of Agadir Oufella, a Lost Moroccan Landmark, MWN - Morocco World News, Sep. 13, 2020
1 2 3 4 5  M. Nassir, A Look at the Erroneous Restoration of the Historical Kasbah of Agadir, Morocco, Research Gate, (fromThe International Archives of the Photogrammetry Remote Sensing and Spatial Information Sciences, 2020. pp.1111-1115.)
1 2  The Kasbah of Agadir, a silent witness to the past - History of the Kasbah of Agadir, Barcelo Experience - Agadir
1 2  History of Agadir, Maroc for Ever
↑  Malyn Newitt, 2005, Expansion in Morocco, A History of Portuguese Overseas Expansion 1400–1668, pp. 66-67
1 2  Rayhan Uddin, Four other times Morocco was struck by deadly earthquakes, MEE - Middle East Eye
↑  Safaa Kasraoui, Earthquake Death Toll Jumps to 2,681 in Morocco, Marocco World News, Sep. 11, 2023
↑  Mausoleum of Lalla Yamna, Agadir Oufella
↑  The rebirth of Agadir Oufella, Agadir Oufella
↑  Safaa Kasraoui, Earthquake Death Toll Jumps to 2,681 in Morocco, Morocco World News, Sep. 11, 2023
אוליצ'ים

הסלבים ושכיניהם במאות 7-8 לפי ו.ו. סדוב - בכרך "הפינו-אוגרים והבלטים בימי הביניים" 1987 בסדרת "הארכאולוגיה של ברית המועצות",ברוסית. האוליצ'ים מופיעים על המפה על גדות הדנייפר במרכז אוקראינה של ימינו
השבטים הסלביים המזרחיים במאות 9-8. האוליצ'ים עברו מערבה אל מזרח אוקראינה של ימינו ולבסרביה
אוליצ'ים, אולוצ'ים  או אוגליצ'ים (ברוסית: Уличи (Угличи), באוקראינית: Уличі (Угличі) היו איחוד שבטים קדום של סלבים מזרחיים, שאכלסו במאות 10-8  יחד עם הטיברצים את חבל בסרביה של ימינו ועוד שטחים לאורך הדנייפר התחתי והבוג הדרומי והחוף הצפוני והצפון-מערבי של הים השחור. שם השבט מיוחס לאזור בדרום בסרביה הקרוי "אוּגוֹל" (כלומר - "פינה", בשפות סלביות, או אוֹגלוֹס (ογλος) מילה בעלת אותה המשמעות ביוונית, בין הדנייסטר לדנובה התחתית.
לפי השערה אחרת מקור שמם מקורב למילה הרוסית "лука" (לוקה), כלומר "עיקול" של נהר.
האוליצ'ים נאבקו תקופה ארוכה בעד עצמאותם נגד הנסיכים של קייב
אולג, איגור וסוויאטוסלב איגורביץ', עד לבסוף מפקד קייבי בשם סוונבלד כבש בסביבות שנת 940 את בירתם, פרסצ'ן (על יד אורחיי של ימינו). ידוע שבאמצע המאה ה-10 שילמו ארצות האוליצ'ים מס חסות לסוונלד. האוליצ'ים מוזכרים לאחרונה בתעודות בשנות ה-970.
אזור התיישבותם

הכרוניקה של נסטור מציינת כי האוליצ'ים התיישבו על גדות הדנייפר התחתי ומשם פשטו אל האזור שבין הבוג הדרומי ולדנייסטר. בשלב מסוים בירתם הייתה פרסצ'ן, שמיקומה אינו ידוע. יש סבורים שהיא הייתה בקרבת אורחיי של ימינו, לפי דעות אחרות באתר שנתגלה על ידי דנייפרופטרובסק.
על הדנייפר היו האוליצ'ים שכיניהם של הפוליאנים לא רחוק מקייב. משום כך סבלו התקפות חוזרות מצד נסיכי קייב.
במקום אחר ציינה כרוניקת נסטור שהאוליצ'ים התנחלו יחד עם הטיברצים לאורך הדנייסטר התחתי. לא ברור מתי התרחש הדבר, אולי נדחפו על ידי פלישת הפצ'נגים מערבה וצפונה.
על התנועה של האוליצ'ים מערבה נכתב בכרוניקה הידועה כ"קרוניקה של ניקון", שנכתבה במאה ה-16.
תולדותיהם

הגאוגרף הבווארי מציין במאה ה-9 את שבט ה"אונליצים" ו-418 יישובים שלהם. הקיסר הביזנטי קונסטנטינוס השביעי פורפירוגנטוס ציין אותם באמצע המאה ה-10 בספרו "De Administrando Imperio", תחת השם "אולטינויס" (Ο'υλτίνοις).
בשנת 885 האוליצ'ים מוזכרים על ידי כרוניקנים רוסים, בימי מלחמתם בנסיך אולג של קייב. הם לא השתתפו במסע של אולג נגד קונסטנטינופול בשנת 907. בשנים 922 ו-940 נלחמו האוליצ'ים בנסיך איגור. רק ב-942 הובסו והפכו לבני חסות של רוס של קייב. שמם הוזכר לאחרונה בשנת 1197. אולם היסטוריונים אחדים - הונגרים, בולגרים ורוסים - סברו שהאוליצ'ים המשיכו להתקיים באזור גם מאוחר יותר תחת השם "ברודניקים". 
יש משערים כי התבוללו לבסוף בתוך העמים במולדובה ובבולגריה.
מחקרים ארכאולוגים

האוליצ'ים נקשרו ל"תרבות פנקובקה". אזור האוליצ'ים נחקר בחפירות ארכאולוגיות מרוס (דנייפר) בצפון ועד לדנייסטר במערב.
לקריאה נוספת

Б. Рыбаков: Уличи. Краткие сообщения Ин-та Материальной Культуры; Moskau, Leningrad, 1950
Д. Березовец: Поселения уличей на Тясмине; Материалы и исследования по археологии СССР
108;Moskva, 1963
A. Bolșacov-Ghimpu: A propos des Oulitchies; in: Revue des études sud-est européennes 12/1974
- .G. V. Vernadsky The history of Russia : Kievan Russia  Vol. 2 . - New Haven, 1948
הערות שוליים

↑  Steven Runciman  A history of the First Bulgarian empire,G. Bell & Sons, London 1930 p. 25
↑  ג.ו.ורנדסקי השבטים הרוסים במאה התשיעית ב"הקמת רוס של קייב"
פרק 8 ב"היסטוריה של רוסיה" Histoire des peuples russes
↑  ג.ו. ורנדסקי
↑  ג.ו. ורנדסקי
↑  למשל - B.Köpeczi 1992, Bolshaya Sovietskaya Entziklopedia art Bulgaria
↑  ג.ו. ורנדסקי
אין איש פה, פרט...

ערך זה עוסק בקובץ סיפורים. אם התכוונתם לסיפור קצר, ראו .
| --- | --- |

 מידע כללי
 מאת:  אייזק אסימוב
 שפת המקור:  אנגלית
 סוגה:  מדע בדיוני
 הוצאה
 תאריך הוצאה:  1969
 מספר עמודים:  190
 הוצאה בעברית
 הוצאה:  הוצאת מסדה
 תאריך:  1980
 תרגום:  אדם שרתיאל
 קישורים חיצוניים
 הספרייה הלאומית:  000857090
אין איש פה, פרט... הוא אוסף סיפורים קצרים הכולל ארבעה עשר סיפורים קצרים מאת הסופר אייזק אסימוב, המהווה תרגום לחלק מהסיפורים שהופיעו בקובץ Nightfall and Other Stories, שאר הסיפורים תורגמו בקובץ הסיפורים שקיעה. כל סיפור כולל הקדמה קצרה מאת אסימוב.
הספר יצא לאור בעברית בהוצאת "מסדה" בשנת 1980, בתרגומו של אדם שרתיאל.
רשימת הסיפורים

אין איש פה, מלבד -
מה אם...
סאלי
זבובים
כל כך יפה היום
מפר שביתה
הרכב זיז א' לזיז ב'
המכשף המודרני
אל הדור הרביעי
מהו הדבר הזה הנקרא אהבה?
המכונה שניצחה במלחמה
בני, הפיזיקאי
עיניים אינן רק רואות
גזעני
אין בעד מה

אין בעד מה הוא האלבום השלישי של זמר הראפ הישראלי "איזי". האלבום יצא לאור ב-20 בינואר 2020, כחמש שנים לאחר שהוציא את אלבומו הקודם. במסגרת האלבום, שיתף איזי פעולה עם הזמרים חן פורתי, עמית חשאי, נדב גדג', שחר סאול, ארקדי דוכין, ועם המפיק המוזיקלי "ינון יהל".
את כל שירי האלבום כתב והלחין איזי.
רשימת רצועות

| אין בעד מה> מס' | אין בעד מה> שם | אין בעד מה> משך | אין בעד מה>  | אין בעד מה>  | אין בעד מה>  | אין בעד מה>  | אין בעד מה>  | אין בעד מה>  | אין בעד מה>  |
| --- | --- | --- | --- | --- | --- | --- | --- | --- | --- |
| 1. | חיכו לזה  | 3:33 |  |  |  |  |  |  |  |
| 2. | פול גז  | 3:25 |  |  |  |  |  |  |  |
| 3. | הוויאנס  | 2:51 |  |  |  |  |  |  |  |
| 4. | עושה את זה  | 3:19 |  |  |  |  |  |  |  |
| 5. | בוא לסיני  | 2:26 |  |  |  |  |  |  |  |
| 6. | בין אדמה לחוף (עם חן פורתי ועמית חשאי)   | 4:14 |  |  |  |  |  |  |  |
| 7. | הויסקי והג'וני (עם נדב גדג')   | 3:14 |  |  |  |  |  |  |  |
| 8. | עוד אחת  | 4:07 |  |  |  |  |  |  |  |
| 9. | חזות  | 3:36 |  |  |  |  |  |  |  |
| 10. | את לא...  | 2:59 |  |  |  |  |  |  |  |
| 11. | בומלה (עם שחר סאול)   | 2:47 |  |  |  |  |  |  |  |
| 12. | השיר של עומר (עם ארקדי דוכין)   | 3:34 |  |  |  |  |  |  |  |
| 13. | קוסטה ריקה  | 4:35 |  |  |  |  |  |  |  |
| 14. | אין בעד מה  | 3:58 |  |  |  |  |  |  |  |
Somebody to Love (שיר של ג'פרסון איירפליין)

Somebody to Love (בעברית: מישהו לאהוב; בתחילה הופק בשם Someone to Love) הוא סינגל משנת 1967 של להקת הרוק הפסיכדלי האמריקאית ג'פרסון איירפליין. קודם לכן הוקלט השיר על ידי להקת הרוק "The Great Society". השיר דורג במקום ה-274 ברשימת 500 השירים הגדולים בכל הזמנים היא שערך המגזין "רולינג סטון" בסוף שנת 2004.